**Jul i Frederiksgade / Arkitema Architects**  
  
**Vi lader ikke vores gade sygne hen. Vi gør noget. Arkitekt og partner Kim Risager er et aktivt medlem af det udvalg, der kæmper for en revitalisering af Frederiksgade i Aarhus. I udvalget sidder bl.a. stadsarkitekten og en række repræsentanter fra butiks- og ejendomsejerne i Frederiksgade. De har ambitioner og visioner.**  
  
**En levende julegade**  
På langt sigt ønsker udvalget, at gaden skal have et bæredygtigt grønt tema kombineret med et mad-tema. Men på kort sigt ønsker de at omdanne gaden til årets århusianske julegade – gennemsyret af jul. Der bliver samlet indblandt butikker og ejendomme i gaden, så julepynten kan komme på plads. Men derudover har man taget fælles initiativ til, at alle de tomme butikslokaler omdannes til levende juleværksteder og udstillingsrum. Og der er Kaospilot koblet på som primusmotor for julegade-projektet. På gadeplan under Arkitemas tegnestue etablerer Restaurant Dauphine et levende gadekøkken, hvor man kan smage den bedste danske julemad, frivillige fra Den Gamle By laver juleklip-værksted i en anden tom butik, du kan pynte juletræer og længere oppe ad gaden vil en grafittikunstner lave et juleværk i et tomt butikslokale. I hele gaden vil en duft af jul – af gløgg – sprede sig, når de mange restauranter laver udendørs servering. Både Ridehuset og ARoS er med på ideen og opstiller kunst i nogle af de tomme butikker. Arkitema bidrager bl.a. med en visualisering, der afslører lidt om hvad man kan vente sig, når december-måned slår dørene op til en julet Frederiksgade.  
  
**Læs meget mere og følg med på Frederiksgade på Facebook**